Diari Oficial de la Generalitat Valenciana


Sumari del DOGV 3246, del 20-05-1998 (1998/3508)

Informació pública de l'addenda número 1 del Projecte d'Autorització d'Instal·lacions del Ramal de Gas Natural a Proquimed i Central Tèrmica de Castelló. CBREDE97/2.
---------------------------------------------------------------------------------------------------------------------------------------------------------------------

### Dades del document

Número de DOGV
:   3246

Data del DOGV
:   20-05-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/3508


Organisme emissor
:   Conselleria d'Ocupació, Indústria i Comerç

Tipus de document
:   Anunci

Informació pública de l'addenda número 1 del Projecte d'Autorització d'Instal·lacions del Ramal de Gas Natural a Proquimed i Central Tèrmica de Castelló. CBREDE97/2. [1998/M3508]
  
Als efectes disposats en el capítol II de la Llei 10/1987, de 15 de juny, de Disposicions Bàsiques per a un Desenvolupament Coordinat d'Actuacions en Matèria de Combustibles Gasosos, i en el Reglament General del Servei Públic de Gasos Combustibles, en relació amb els articles 17 de la Llei d'Expropiació Forçosa, i 56 del seu reglament, i de conformitat amb allò que s'ha disposat en la Llei 2/1989, de 3 de març, de la Generalitat Valenciana, sobre Impacte Ambiental, i en el reglament per a la seua execució, se sotmet a informació pública el següent projecte d'instal·lacions:
  
Peticionari: Enagás, SA, amb domicili a l'avinguda d'América, número 38, 28555 Madrid.
  
Objecte de la petició: autorització de l'addenda número 1 del Projecte d'Instal·lacions del Ramal de Gas Natural a Proquimed i Central Tèrmica de Castelló, que anirà pel terme municipal de Castelló de la Plana.
  
Característiques de les instal·lacions: el canvi de traçat es produeix entre els vèrtexs V-186A-CS i V-194-CS, al terme municipal de Castelló de la Plana. A partir del V-186A-CS, el traçat se situa a 50 m de la vora exterior de la N-225, mantenint-se a aquesta distància paral·lel a l'esmentada carretera fins a finalitzar al camí de la Donació al vèrtex V-195C-CS, augmentant la seua longitud en 32 m.
  
- Canonada: canonada d'acer, tipus API 5L, de 16" de diàmetre i gruix variable de 5,20 a 9,50 mm per al ramal a Central Tèrmica de Castelló, amb una pressió de disseny de 72 bar. La conducció anirà normalment enterrada com a mínim a un metre de profunditat sobre la seua generatriu superior.
  
- Longitud: 1.280 m de l'addenda número 1 al projecte Ramal a Proquimed i Central Tèrmica de Castelló.
  
Pressupost: 422.390 pessetes.
  
El projecte inclou plans parcel·laris i relació concreta i individualitzada dels béns i drets afectats.
  
Afectacions a finques particulars:
  
Un. Expropiació forçosa en ple domini dels terrenys sobre els quals s'han de construir els elements d'instal·lació fixa en superfície.
  
Dos. Per a les canalitzacions:
  
A) Imposició de servitud permanent de pas en una franja de terreny de quatre metres d'ample, dos a cada costat de l'eix, al llarg del gasoducte, per on anirà enterrada la canonada o canonades que es necessiten per a la conducció del gas, i que s'ajustarà a les següents limitacions:
  
1. Prohibició d'efectuar treballs de llaurada o semblants a una profunditat superior a 50 centímetres, i també de plantar arbres o arbustos a una distància inferior a dos metres comptats de l'eix de la canonada.
  
2. Prohibició de realitzar qualsevol tipus d'obres o efectuar cap acte que poguera danyar o alterar el bon funcionament de les instal·lacions, a una distància inferior a 10 metres de l'eix del traçat, a un costat i a l'altre. Aquesta distància podrà reduir-se sempre que se sol·licite expressament i es complisquen les condicions que en cada cas fixe l'òrgan competent de l'administració.
  
3. Lliure accés del personal i els equips necessaris per a poder mantenir, reparar o renovar les instal·lacions amb pagament, si escau, dels danys que s'hi ocasionen.
  
4. Possibilitat d'instal·lar les fites de senyalització o delimitació i els tubs de ventilació, i també de realitzar les obres en superfície o subterrànies que siguen necessàries per a l'execució o el funcionament de les instal·lacions.
  
B) Ocupació temporal, com a necessitat derivada de l'execució de les obres de la zona que es reflecteix per a cada finca en els plans parcel·laris d'expropiació i en la qual es farà desaparéixer tot obstacle i es realitzaran les obres necessàries per a la línia i instal·lació de la canalització i els elements annexos, executant els treballs o operacions necessaris per als esmentats fins.
  
Tres. Per al pas dels cables de connexió i els elements dispersius de protecció catòdica:
  
A) Imposició de servitud permanent de pas en una franja de terreny d'un metre d'ample, per on aniran enterrats els cables de connexió i els elements dispersius, que s'ajustarà a la prohibició d'efectuar treballs de llaurada o semblants a una profunditat superior a 50 centímetres, i també de plantar arbres o arbustos i per a realitzar qualsevol tipus d'obra.
  
B) Ocupació temporal, com a necessitat derivada de l'execució de les obres, de la zona que es reflecteix per a cada finca en els plans parcel·laris d'expropiació i en la qual es farà desaparéixer tot obstacle, i es realitzaran les obres necessàries per a la línia i el muntatge de les instal·lacions i els elements annexos, executant les obres o operacions necessàries per a aquests fins.
  
Cosa que es fa pública perquè siga coneguda per tothom, i especialment pels propietaris de terrenys i la resta de titulars afectats per l'esmentat projecte, la relació dels quals s'insereix al final d'aquest anunci, perquè puga ser examinat l'expedient en aquest Servei Territorial d'Indústria i Energia a Castelló, de la Conselleria d'Ocupació, Indústria i Comerç de la Generalitat Valenciana, carrer dels Cavallers, número 8, 12591 Castelló de la Plana, on poden presentar en triple versió les al·legacions que consideren oportunes en el termini de 20 dies a partir de l'endemà de la inserció d'aquest anunci.